**שם הקורס: אמנות ישראלית שנה א (2800125)**

**שם המרצה:**  יגאל צלמונה

**היקף הקורס:** (נ"ז 1)

**סוג הקורס:** שיעור חובה לשנה א

**תמצית הקורס ומטרותיו:**

השיעור יציג את תולדות האמנות הישראלית בהקשר היסטורי, סוציולוגי ופוליטי. בכל שיעור נדון בתקופה היסטורית מסוימת, ננסה לבדוק אם ניתן להגדיר תאימות מכל סוג שהוא בין אירועים והתרחשויות היסטוריות לבין אפיוני האמנות שנוצרה במקביל להם. הסוגיות העיקריות שנדון בהם במסגרת השיעור קשורות למאבקים על הבניית זהות קולקטיבית באמצעות האמנות, המאבקים במסגרת גיבוש קנון אמנותי ושאלת הזיקה בין האמנות למקום ולמזרח ולתפיסת הגוף.

הקורס יחל בבחינת האמנות כשיווק הרעיון הציוני הכללי בשלהי המאה ה-19 ובתחילת המאה ה-20 ויסתיים בניסיון להבין את ההקשר הפוליטי-חברתי שבתוכו מתקיימת האמנות בימינו אלה.

**מהלך הקורס על פי מפגשים:**

|  |  |
| --- | --- |
| מפגש | נושא |
| 1 | מבוא + תפיסת המזרח התיכון באירופה של המאה ה-19 |
| 2 | מגוף יהודי לגוף ציוני: ראשית האמנות המודרנית היהודית באירופה במאה ה-19 ותחילת המאה ה-20 (בוריס שץ וא.מ. ליליין) עם דגש על אמנים שהגיעו לא"י. |
| 3 | בית המדרש לאמנות "בצלאל" – הקמה ושנים ראשונות |
| 4 | ממהגרים לילידים - התשוקה למזרח: שנות ה-20 באמנות הא"י (ראובן רובין ונחום גוטמן) |
| 5 | שנות ה-30 באמנות הא"י – שאלות של זהות והבניית הלאומיות באמצעות הדימויים החזותיים. |
| 6 | זהות וטריטוריה: ה"כנענים" (הפסל נמרוד) |
| 7 | בין מקומיות לאוניברסליזם – המאבק על המודרניות אחרי הקמת מדינת ישראל (קבוצת "אופקים חדשים") |
| 8 | "המצאת העכשיו": מודרניזם עם מבטא "ישראלי". רפי לביא, "דלות חומר", נושא ההתיילדות באמנות הישראלית. |
| 9 | שנות ה-70 – אמנות על אמנות ואמנות על חברה |
| 10 | מיתוסים בסוגריים – הגוף המרוטש והקורבני: תומרקין, גרשוני, גכטמן, מזרחי, עדי נס, ארז ישראלי, שריף וואכד. |
| 11 | מיתוסים בסוגריים - ה"מקום" כשאלה: דוד ריב, מיכה אולמן, יעל בר תנא, גל ווינשטיין, דימויי הנכבה ביצירת אמנים פלסטינים בישראל. |
| 12 | סוגיות באמנות המאה ה-21. |
| 13 | סיכומים |

**מטלות הסטודנטים במהלך הקורס ואופן חישוב הציון:**

מבחן כיתה בסוף הסמסטר הכולל זיהוי יצירות. סטודנטים שיחסירו יותר משלושה שיעורים לא יוכלו לגשת לבחינה וייחשבו כאילו נכשלו בה.

**רשימת קריאה:**

קריאת חובה:

צלמונה, י', *100 שנות אמנות ישראלית*, (מוזיאון ישראל, ירושלים, 2010)

קריאת רשות:

בר אור ג', עפרת ג', *העשור הראשון: הגמוניה וריבוי (קטלוג תערוכה),* (משכן לאמנות, עין חרוד, 2008)

בריטברג-סמל, ש', *"כי קרוב אליך הדבר מאוד": דלות החומר כאיכות באמנות הישראלית* *(קטלוג תערוכה),* (מוזיאון תל אביב לאמנות, 1986)

טננבוים, א' (עורכת), *צ'ק-פוסט: שנות השמונים באמנות ישראל* *(קטלוג תערוכה),* (מוזיאון חיפה לאמנות, 2008)

מישורי, א', *שורו הביטו וראו: איקונות וסמלים חזותיים ציוניים בתרבות הישראלית,* (עם עובד, 2000 (עמ' 72-117)

מנדלסון, א'(עורך), *זמן אמת: אמנות בישראל 1998-2008* *(קטלוג תערוכה*), (מוזיאון ישראל, ירושלים, 2008)

סעיד, א', *אוריינטליזם*, (עם עובד, מרכז חיים הרצוג, 2000) עמ' עמ' 150-175

עומר, מ' (עורך), *גופי עצמי: אמנות בישראל* *(קטלוג תערוכה),* (מוזיאון תל אביב לאמנות, 2008)

עומר, מ' (עורך), *היבטים באמנות ישראל של שנות השבעים* *(4 כרכים)* *(קטלוגים של תערוכות),* (מוזיאון תל אביב לאמנות, 1998)

עפרת ג', *בהקשר מקומי,* תל-אביב, 2004)

פישר, י' מנור-פרידמן, ת', *לידת העכשיו: שנות השישים באמנות ישראל* *(קטלוג תערוכה)*, (מוזיאון אשדוד לאמנות, 2008)

צלמונה, י', מנור פרידמן, ת', *קדימה: המזרח באמנות ישראל* (*קטלוג תערוכה)*, (מוזיאון ישראל, ירושלים, 1998)

רבינא, ד' (עורך), *ובסוף נמות: אמנות צעירה בשנות התשעים בישראל* *(קטלוג תערוכה)*, (מוזיאון הרצליה לאמנות עכשווית, 2008)